Odvolanie proti rozhodnutiu o vyrubení úroku z omeškania
			
TOMAR, s.r.o.
Tulipánova 19, 921 01 Piešťany, IČO, DIČ, IČ DPH
Doporučene
Daňový úrad TRNAVA
pobočka DÚ Piešťany
Záborského 40
921 01 Piešťany
Piešťany 10. 6. 2022
Vec:		Odvolanie proti rozhodnutiu o vyrubení úrok z omeškania
Podľa § 72 ods. 1 zákona č. 563/2009 Z. z. o správe daní – daňový poriadok podávame odvolanie proti rozhodnutiu Daňového úradu Trnava, pobočka Piešťany č. 648/231-65489/2012/Re zo dňa 5. 5. 2022, ktorým bol našej spoločnosti TOMAR, s.r.o., Piešťany vyrubený sankčný úrok v sume 4 066,60 € (slovom slovom štyritisícšesťdesiatšesť eur a šesťdesiatpäť centov) za nezaplatenie preddavkov na daň z príjmov právnickej osoby na zdaňovacie obdobie 2021 v ustanovenej lehote a v správnej výške.
Po preverení konania vo veci vyrubeného úroku z omeškania správca dane pri výpočte úroku z omeškania postupoval v rozpore s § 156 ods. 1 písm. a) daňového poriadku z dôvodu, že nesprávne určil deň úhrady preddavku na daň. 
Podľa § 156 ods. 2 daňového poriadku správca dane vyrubí úrok z meškania z dlžnej sumy vo výške 4-násobku základnej úrokovej sadzby ECB platnej v deň nasledujúci po dni, v ktorom mal byť preddavok na daň zaplatený alebo odvedený, a to až do dňa platby dane alebo preddavku na daň vrátane. Ak štvornásobok základnej úrokovej sadzby Európskej centrálnej banky nedosiahne 15 %, pri výpočte úroku z omeškania sa použije ročná úroková sadzba 15 %. Správca dane vyrubí úrok z omeškania za každý deň omeškania s platbou, začínajúc dňom nasledujúcim po dni jej splatnosti až do dňa platby vrátane.
V rozhodnutí č. 648/231-65489/2012/Re zo dňa 5. 5. 2022 daňový úrad vyčíslil nedoplatok na preddavku za I. štvrťrok 2022 vo výške 4 066,65 € (slovom štyritisícšesťdesiatšesť eur a šesťdesiatpäť centov), t. j. do 31. 3. 2022. V skutočnosti však naša spoločnosť mala preddavok na daň uhradený, pretože ku dňu 31. 1. 2022 vznikol preplatok na dani z motorových vozidiel vo výške 4 076,50 € a tento sme požiadali listom zo dňa 22. 2. 2022 preúčtovať na preddavok na daň z príjmov právnickej osoby. Preúčtovanie bolo potvrdené správcom dane v rámci plynutia lehoty na zaplatenie preddavku na daň z príjmov dňa 28. 3. 2022.
Z uvedeného dôvodu žiadame o zrušenie rozhodnutia o vyrubení úroku z omeškania správcom dane z úradnej moci. 

konateľ spoločnosti
Prílohy:
1.	Oznámenie správcu dane o preúčtovaní preplatku na dani z motorových vozidel zo dňa 28. 3. 2022